Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6376

4. FEJEZET: LÉGIFORGALMI BESZÉD-ÁTVITELI ÁRAMKÖRÖK 4.1 A FÖLD-FÖLD KÖZÖTTI ALKALMAZÁSÚ NEMZETKÖZI LÉGIFORGALMI BESZÉD-ÁTVITELI ÁRAMKÖRÖK KAPCSOLÁSAINAK ÉS JELZÉSEINEK MŰSZAKI ELŐÍRÁSAI Megjegyzés. - A föld - föld közötti alkalmazású nemzetközi légiforgalmi beszéd-átviteli áramkörök kapcsolásainak és jelzéseinek kivitelezésére vonatkozó útmutató anyagot a Légiforgalmi Szolgálatok (ATS) Föld - Föld Közötti Beszéd-átviteli Kapcsolások és Jelzések Kézikönyve (Doc 9804) tartalmazza. Az anyag magába foglalja a szakkifejezések magyarázatát, a teljesítmény paramétereket, útmutatást ad az alapvető hívás típusokról és a kiegészítő funkciókról, utal a megfelelő ISO/IEC nemzetközi szabványokra és az ITU-T ajánlásokra, útmutatásokat ad a jelzési rendszerek használatáról, részletezi az ajánlott számozási tervezeteket és útmutatásokat ad a jövőbeli tervezetekről. 4.1.1 A nem külön-vonallal összekapcsolt Légiforgalmi Szolgálatoknál a kapcsolás és jelzés felhasználásával biztosított beszéd-átviteli áramkörök alkalmazása az illetékes Hatóságok közötti megállapodás tárgya. 4.1.2 A légiforgalmi beszéd-átviteli áramkörök kapcsolási és jelzési rendszereinek alkalmazását a körzeti léginavigációs egyezmények alapján kell megvalósítani. 4.1.3. Ajánlás. – Az Annex 11, 6.2 Részében meghatározott Légiforgalmi Irányítási összeköttetési követelményeket a következő alap hívástípus közül egynek vagy többnek a megvalósításával kell kielégíteni:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes